  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Сарапулын егитъёслэсь центрзэс тупатъяны кутскизы. Ужъёсты «Образование» йӧскалык ӵектос улсын быдэсто. Со сярысь элькун тӧролэн но кивалтэтлэн пресс-службаез ивортӥз. Ужъюртын творческой мастерскойёс, эктон зал, сиськонни, бадӟым учкон зал но ужан инты луоз. Ужъёсты толсурозь йылпумъяны малпало. « Тупатъянлэн нырысетӥ нуналаз ужасьёс ӧсъёсты куштӥзы но выжъёсты кесяны кутскизы. Вуоно арняе ву, шуныт сётон сӧзнэтэз, электроезъёсты быдэсак воштыны кутскозы. Бӧрысь буяны гинэ кулэ луоз на, собере егитъёслэн выльдэм центрзы ӧсъёссэ усьтоз » Игорь Ендовицкий, Воткаысь егитъёслэн центрзылэн кивалтӥсез Тодэ вайытом, Удмуртиысь егитъёсын ужанъя агентство «Образование» йӧскалык ӵектос улсын ортчись «Регион для молодых» вожвылъяськонын 153 миллион манет утӥз. 2023-тӥ арын со субсидия чотын Ижкарысь, Глазкарысь, Сарапулысь но Можгаысь егитъёслэсь вить центръёссэс тупатъялозы на. Ватсалом, «Регион для молодых» вожвылъяськонын вормем улсын Удмуртие гитъёсын ужан политикаез азинтон понна 2024-тӥ арын 73 миллион манет вуоз. Тегъёс: тупатъянужъёс егитъёс Вотка Удмуртия йӧскалыкӵектосъёс  